पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. समता सोनी की हत्या के आरोप में गिरफ्तार किए गए आनंद सोनी, गजानन तीनखेडे और मनोज तीनखेडे को पुलिस ने रामटेक स्थित अदालत में पेश किया। अदालत ने तीनों आरोपियों को 10 जून तक रामटेक पुलिस की रिमांड में भेज दिया है। पता चला है कि गजानन तीनखेडे और समता के बीच अवैध संबंध थे। समता ने गजानन को ब्लैकमेल करना शुरू कर दिया था।
इसलिए उसे रास्ते से हटाने के लिए गजानन उसे मन्नत मांगने के बहाने मोरफाटा ले गया। वहां से वापस लौटते समय गजानन और समता के बीच विवाद हो गया। समता उससे प्लाट और रुपए की मांग कर रही थी। विवाद बढ़ जाने पर उसने कार में समता का गला दबा दिया। वह बेहोश हो गई। गजानन को लगा कि वह मर गई। वह उसे कार में लेकर नागपुर आया। उसे एक परिचित अस्पताल में ले गया।
गजानन ने डॉक्टर को बताया कि सड़क दुर्घटना में समता घायल हो गई। वह समता को नागपुर लाने के बाद अपने भाई मनोज और नौकर आनंद सोनी को भी उस निजी अस्पताल में बुलाया। उन्हें गजानन ने बताया कि मोरफाटा से लौटते समय सड़क दुर्घटना हुई। मोरफाटा जाने से पहले ये गढ़ मंदिर भी गए थे।
पहली पत्नी को बच्चे नहीं : रामटेक के थानेदार गवई ने बताया कि गजानन और समता के बीच करीब पांच वर्ष से अवैध संबंध थे। गजानन की पहली पत्नी को बच्चे नहीं हैं। वह समता के साथ संबंध इस लालच में बनाता रहा कि उसकी कोख से उसकी औलाद पैदा हो जाए, लेकिन किस्मत को कुछ और ही मंजूर था। समता मां नहीं बनी। समता ने गजानन को परेशान करना शुरू कर दिया था।
उससे छुटकारा पाने के लिए गजानन ने अपने नौकर आनंद सोनी से उसकी शादी करा दी। आनंद को गजानन ने बचपन से पाला था। इसलिए समता से शादी करने के बाद भी वह खामोश रहता था। आनंद ने पुलिस को बताया कि समता से उसने शादी जरूर की थी, लेकिन वह उसके साथ कभी कमरे में नहीं रहा। गजानन पर समता दबाव डालने लगी थी कि वह सारी बातें उसकी पत्नी को बता देगी। गजानन डर गया। उसने उसे रास्ते से हटाने के लिए मोरफाटा ले गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn